ระเบียบกรมการขนส่งทางบกระเบียบกรมการขนส่งทางบกว่าด้วยการชำระภาษีรถประจำปีโดยการหักบัญชีเงินฝากธนาคารพ.ศ.๒๕๕๑[๑] อาศัยอำนาจตามความในมาตรา ๑๐แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนต์(ฉบับที่ ๗) พ.ศ. ๒๕๓๐ อธิบดีกรมการขนส่งทางบก จึงวางระเบียบว่าด้วยการชำระภาษีรถประจำปีโดยการหักบัญชีเงินฝากธนาคารดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยการชำระภาษีรถประจำปีโดยการหักบัญชีเงินฝากธนาคารพ.ศ. ๒๕๕๑ข้อ ๒ระเบียบนี้ใช้บังคับตั้งแต่วันที่ ๑เมษายน พ.ศ. ๒๕๕๑ เป็นต้นไปข้อ ๓ในระเบียบนี้ธนาคาร หมายความว่าธนาคารหรือสถาบันการเงินที่ได้ทำความตกลงให้ความร่วมมือกับกรมการขนส่งทางบกในการรับชำระภาษีรถประจำปีโดยการหักบัญชีเงินฝากอัตโนมัติบัญชีรับชำระเงิน หมายความว่าบัญชีเงินฝากของกรมการขนส่งทางบกที่มีอยู่กับธนาคารตามบันทึกข้อตกลงการรับชำระค่าภาษีรถประจำปีตามพระราชบัญญัติรถยนต์พ.ศ. ๒๕๒๒ และค่าเบี้ยประกันภัยตามพระราชบัญญัติคุ้มครองผู้ประสบภัยจากรถ พ.ศ.๒๕๓๕ ระหว่างกรมการขนส่งทางบกกับธนาคารบริษัทประกันภัย หมายความว่าบริษัทประกันภัยที่ได้ทำสัญญากับกรมการขนส่งทางบกในการจัดให้มีการจำหน่ายประกันภัยตามพระราชบัญญัติคุ้มครองผู้ประสบภัยจากรถพ.ศ. ๒๕๓๕ ตามโครงการรับชำระภาษีรถประจำปีโดยการหักบัญชีเงินฝากธนาคารกับกรมการขนส่งทางบกข้อ ๔รถที่จะชำระภาษีประจำปีโดยการหักบัญชีเงินฝากธนาคารได้แก่๔.๑ ประเภทรถ(๑) รถยนต์นั่งส่วนบุคคลไม่เกิน ๗ คน (รย.๑)(๒) รถยนต์นั่งส่วนบุคคลเกิน ๗ คน (รย.๒)(๓) รถยนต์บรรทุกส่วนบุคคล (รย.๓)(๔) รถจักรยานยนต์ส่วนบุคคล (รย.๑๒)๔.๒ อายุการจดทะเบียนรถ(๑) รถยนต์นั่งส่วนบุคคลไม่เกิน ๗ คน (รย.๑)รถยนต์นั่งส่วนบุคคลเกิน ๗ คน (รย.๒) และรถยนต์บรรทุกส่วนบุคคล (รย.๓)มีอายุไม่เกิน ๗ ปี นับแต่วันจดทะเบียนครั้งแรก(๒) รถจักรยานยนต์ส่วนบุคคล (รย.๑๒)มีอายุไม่เกิน ๕ ปี นับแต่วันจดทะเบียนครั้งแรก๔.๓ เป็นรถไม่มีภาษีค้างชำระ๔.๔ เป็นรถจดทะเบียนจังหวัดใดก็ได้๔.๕เป็นรถที่ไม่ถูกอายัดตามกฎหมายว่าด้วยจราจรทางบก๔.๖ ไม่มีการเปลี่ยนประเภทรถหรือชนิดเชื้อเพลิงเป็นใช้ก๊าซธรรมชาติอัด(CNG)ข้อ ๕ผู้ประสงค์ชำระภาษีรถประจำปีโดยการหักบัญชีเงินฝากธนาคารจะต้องมีบัญชีเงินฝากกับธนาคารที่เข้าร่วมโครงการและดำเนินการดังนี้๕.๑ยื่นคำขอให้ธนาคารหักเงินจากบัญชีเงินฝากเพื่อชำระภาษีรถประจำปีตามแบบแนบท้ายแบบที่ ๑ ก่อนวันครบกำหนดชำระภาษีไม่น้อยกว่า ๓ เดือนโดยสามารถยื่นคำขอได้ที่สำนักมาตรฐานงานทะเบียนและภาษีรถ สำนักงานขนส่งเขตพื้นที่๑, ๒, ๓ และ ๔หรือธนาคารที่เข้าร่วมโครงการกับกรมการขนส่งทางบก๕.๒ นำเงินเข้าบัญชีเงินฝากตามที่กรมการขนส่งทางบกมีหนังสือแจ้งให้นำเงินเข้าบัญชีเงินฝากภายหลังจากที่ธนาคารได้แจ้งตกลงดำเนินการตามความประสงค์ของเจ้าของบัญชีเพื่อชำระ(๑) ค่าภาษีรถประจำปี(๒)ค่าเบี้ยประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕(๓) ค่าใช้จ่ายในการฝากส่งเอกสารทางไปรษณีย์(๔) ค่าธรรมเนียมการหักบัญชีธนาคารสำหรับปีต่อๆ ไปให้เจ้าของบัญชีนำเงินเข้าบัญชีเงินฝาก ก่อนวันครบกำหนดชำระภาษี ๖๐ วัน๕.๓ กรณีเปลี่ยนธนาคาร/สาขาธนาคาร/เลขที่บัญชีที่อยู่ที่ต้องการให้จัดส่งเอกสารหรือขอยกเลิกการหักบัญชีเงินฝาก ให้ยื่นคำขอได้ ณสถานที่ตาม ๕.๑ โดยให้ยื่นก่อนวันครบกำหนดชำระภาษีปีถัดไปไม่น้อยกว่า ๖๐ วันข้อ ๖หากเจ้าของรถมีความประสงค์จะบันทึกข้อมูลการชำระภาษีในใบคู่มือจดทะเบียนรถให้เป็นปัจจุบันสามารถนำใบคู่มือจดทะเบียนรถไปบันทึกได้ ณ หน่วยงานทะเบียนกรมการขนส่งทางบกทั่วประเทศข้อ ๗ให้ธนาคารดำเนินการ ดังนี้๗.๑รับคำขอให้ธนาคารหักเงินจากบัญชีเงินฝากเพื่อชำระภาษีรถประจำปีจากผู้ประสงค์จะชำระภาษีที่ได้ยื่นคำขอที่ธนาคารโดยจัดทำคำขอเป็น ๓ ฉบับ ฉบับที่ ๑ สำหรับธนาคารเจ้าของบัญชี ฉบับที่ ๒สำหรับกรมการขนส่งทางบก และฉบับที่ ๓ สำหรับผู้ยื่นคำขอ๗.๒ รับข้อมูลคำขอให้ธนาคารหักเงินจากบัญชีเงินฝากจากกรมการขนส่งทางบกในกรณีที่ผู้ประสงค์จะชำระภาษีได้ยื่นคำขอที่กรมการขนส่งทางบก๗.๓ เมื่อได้รับคำขอตาม ๗.๑ หรือรับข้อมูลตาม ๗.๒แล้วให้ตรวจสอบลายมือชื่อและแจ้งผลการตกลงดำเนินการหรือไม่ตกลงดำเนินการตามความประสงค์ของเจ้าของบัญชีพร้อมทั้งจัดส่งคำขอฉบับที่ ๒ ของผู้ยื่นคำขอที่ธนาคารให้สำนักมาตรฐานงานทะเบียนและภาษีรถ กรมการขนส่งทางบกภายใน ๓๐ วันนับแต่วันที่ได้รับคำขอให้ธนาคารหักเงินจากบัญชีเงินฝาก๗.๔ รับข้อมูลจากกรมการขนส่งทางบกเกี่ยวกับหมายเลขทะเบียนรถ จังหวัดเลขที่บัญชีเงินฝาก จำนวนเงินและวันที่ที่ให้ธนาคารหักเงิน๗.๕หักเงินจากบัญชีเงินฝากของผู้ชำระเงินที่มีบัญชีเงินฝากอยู่กับธนาคารตาม ๗.๔ ก่อนวันครบกำหนดชำระภาษี๓๐ วัน๗.๖ในวันทำการของธนาคารถัดจากวันที่ธนาคารหักเงินจากบัญชีผู้ชำระเงินให้ดำเนินการดังนี้๗.๖.๑ แจ้งผลการหักเงินจากบัญชีเงินฝากของผู้ชำระเงินทั้งรายการที่หักเงินได้และรายการที่หักเงินไม่ได้ให้แก่กรมการขนส่งทางบก๗.๖.๒โอนเงินค่าภาษีรถประจำปีค่าเบี้ยประกันภัยตามพระราชบัญญัติคุ้มครองผู้ประสบภัยจากรถและค่าจัดส่งเอกสารทางไปรษณีย์ เข้าบัญชีรับชำระเงินตามวิธีการที่กรมการขนส่งทางบกและธนาคารได้เห็นชอบร่วมกัน๗.๖.๓จัดทำรายงานและรายการเคลื่อนไหวการฝากเงินธนาคาร (Statement) บัญชีรับชำระเงินตามรูปแบบและวิธีการที่กรมการขนส่งทางบกและธนาคารได้เห็นชอบร่วมกันส่งให้กรมการขนส่งทางบก๗.๗ รับคำขอแจ้งการเปลี่ยนธนาคาร/สาขาธนาคาร/เลขที่บัญชีที่อยู่ที่ต้องการให้จัดส่งเอกสารหรือการยกเลิกคำขอให้ธนาคารหักเงินจากบัญชีเงินฝากกรณีผู้ยื่นคำขอแจ้งเปลี่ยนธนาคาร/สาขาธนาคาร/เลขที่บัญชีให้ดำเนินการทำนองเดียวกับ ๗.๑ - ๗.๓ และจัดส่งคำขอฉบับที่ ๒ให้สำนักมาตรฐานงานทะเบียนและภาษีรถกรมการขนส่งทางบก ภายใน ๓วันทำการของธนาคารถัดจากวันที่ได้รับคำขอกรณีผู้ยื่นคำขอแจ้งเปลี่ยนที่อยู่ที่ต้องการให้จัดส่งเอกสารหรือขอยกเลิกคำขอให้ดำเนินการในทำนองเดียวกับ๗.๑ และจัดส่งคำขอฉบับที่ ๒ ให้สำนักมาตรฐานงานทะเบียนและภาษีรถ กรมการขนส่งทางบกภายใน ๓ วันทำการของธนาคารถัดจากวันที่ได้รับคำขอข้อ ๘ให้บริษัทประกันภัยดำเนินการ ดังนี้๘.๑ รับข้อมูลคำสั่งซื้อกรมธรรม์ประกันภัยตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ตามวิธีการที่กรมการขนส่งทางบกและบริษัทประกันภัยได้เห็นชอบร่วมกันออกกรมธรรม์ประกันภัยฯและจัดส่งกรมธรรม์ประกันภัยฯให้สำนักมาตรฐานงานทะเบียนและภาษีรถกรมการขนส่งทางบกภายในวันทำการถัดไป๘.๒ จัดทำรายงานการจำหน่ายกรมธรรม์ประกันภัยฯโดยมีรายละเอียดตามที่กรมการขนส่งทางบกกำหนด ส่งให้กรมการขนส่งทางบกภายใน ๓วันทำการของเดือนถัดไปข้อ ๙ให้สำนักมาตรฐานงานทะเบียนและภาษีรถกรมการขนส่งทางบก รับเรื่องการชำระภาษีรถประจำปีโดยการหักบัญชีเงินฝากธนาคารสำหรับรถที่จดทะเบียนทั่วประเทศและดำเนินการดังนี้๙.๑ รับคำขอให้ธนาคารหักเงินจากบัญชีเงินฝากเพื่อชำระภาษีรถประจำปีจากผู้ประสงค์จะชำระภาษีรถประจำปีโดยการหักบัญชีเงินฝากธนาคารโดยจัดทำคำขอเป็น ๓ ฉบับ ฉบับที่ ๑ สำหรับธนาคารเจ้าของบัญชี ฉบับที่ ๒สำหรับกรมการขนส่งทางบก และฉบับที่ ๓ สำหรับผู้ยื่นคำขอกรณีที่สำนักงานขนส่งเขตพื้นที่ ๑,๒, ๓ และ ๔ เป็นผู้รับคำขอ ให้จัดทำคำขอเป็น ๓ ฉบับฉบับที่ ๓ ให้มอบให้ผู้ยื่นคำขอ ส่วนฉบับที่ ๑ และฉบับที่ ๒ให้จัดส่งส่วนทะเบียนรถยนต์ ภายใน ๓ วันทำการราชการถัดไป๙.๒ รวบรวมคำขอให้ธนาคารหักเงินจากบัญชีเงินฝากและนำเข้าข้อมูลดังกล่าวไว้ในระบบคอมพิวเตอร์๙.๓ จัดส่งคำขอให้ธนาคารหักเงินจากบัญชีเงินฝากให้ธนาคารที่ผู้ยื่นคำขอมีบัญชีเงินฝากอยู่ เพื่อตรวจสอบลายมือชื่อ๙.๔รับผลการตกลงดำเนินการหรือไม่ตกลงดำเนินการตามความประสงค์ของผู้ยื่นคำขอทั้งที่ยื่นที่ธนาคารและสำนักมาตรฐานงานทะเบียนและภาษีรถแล้วนำเข้าข้อมูลและหรือบันทึกข้อมูลผลการตกลงดำเนินการหรือไม่ตกลงดำเนินการในระบบคอมพิวเตอร์๙.๔.๑ กรณีธนาคารแจ้งผลตกลงดำเนินการตามความประสงค์ของผู้ยื่นคำขอให้จัดทำหนังสือตามแนบท้ายแบบที่ ๒ เพื่อให้ผู้ยื่นคำขอทราบจำนวนเงินค่าภาษีรถประจำปี ค่าเบี้ยประกันภัยฯค่าจัดส่งเอกสารทางไปรษณีย์ และค่าธรรมเนียมธนาคารและให้นำเงินเข้าบัญชีเงินฝากภายในวันที่ที่ระบุในหนังสือ๙.๔.๒กรณีธนาคารแจ้งผลว่าไม่สามารถดำเนินการตามความประสงค์ของผู้ยื่นคำขอได้ให้แจ้งผลดังกล่าวพร้อมเหตุผลให้ผู้ยื่นคำขอทราบโดยเร็ว๙.๕จัดส่งข้อมูลซึ่งมีรายละเอียดเกี่ยวกับหมายเลขทะเบียนรถ จังหวัดเลขที่บัญชีเงินฝาก จำนวนเงินที่ขอให้ธนาคารหักเงินจากบัญชีเงินฝากและวันที่ที่จะให้ธนาคารหักบัญชีเงินฝากตามรูปแบบที่กรมการขนส่งทางบกและธนาคารได้เห็นชอบร่วมกันให้ธนาคารล่วงหน้าไม่น้อยกว่า ๒ วันทำการของธนาคารก่อนวันที่ขอให้ธนาคารหักบัญชีเงินฝากของผู้ยื่นคำขอ๙.๖รับข้อมูลผลการหักบัญชีจากธนาคารตามวิธีการที่กรมการขนส่งทางบกและธนาคารได้เห็นชอบร่วมกันและนำข้อมูลที่รับจากธนาคารเข้าฐานข้อมูลของกรมการขนส่งทางบกกรณีธนาคารหักเงินจากบัญชีไม่ได้ให้ดำเนินการยกเลิกคำขอในระบบคอมพิวเตอร์และจัดทำหนังสือตามแบบแนบท้าย แบบที่ ๓แจ้งผู้ยื่นคำขอทราบ๙.๗ เมื่อตรวจสอบการรับชำระภาษีรถประจำปีถูกต้องแล้วให้ออกใบเสร็จรับเงินและเครื่องหมายการเสียภาษี โดยวันที่ในใบเสร็จรับเงินจะเป็นวันเดียวกับวันที่พิมพ์ใบเสร็จรับเงินและระบุวันที่ธนาคารรับเงินไว้ที่ส่วนท้ายของใบเสร็จรับเงินด้วย๙.๘จัดพิมพ์รายงานการออกใบเสร็จรับเงินนำส่งกองคลังทุกสิ้นวัน๙.๙ รับกรมธรรม์ประกันภัยฯ จากบริษัทประกันภัย๙.๑๐ รวบรวมหนังสือแจ้งผู้ชำระเงินใบเสร็จรับเงิน เครื่องหมายการเสียภาษี และกรมธรรม์ประกันภัยแล้วจัดส่งให้เจ้าของรถทางไปรษณีย์ ตามชื่อที่อยู่ที่แจ้งไว้กรณีเอกสารที่จัดส่งทางไปรษณีย์ถูกส่งกลับคืนให้แจ้งผู้ชำระเงินทราบทางโทรศัพท์หรือช่องทางอื่นโดยเร็ว๙.๑๑รับคำขอแจ้งการเปลี่ยนธนาคาร/สาขาธนาคาร/เลขที่บัญชีที่อยู่ที่ต้องการให้จัดส่งเอกสาร หรือยกเลิกคำขอให้ธนาคารหักเงินจากบัญชีเงินฝากกรณีผู้ยื่นคำขอแจ้งเปลี่ยนธนาคาร/สาขาธนาคาร/เลขที่บัญชีให้ดำเนินการในทำนองเดียวกับ ๙.๑ - ๙.๔กรณีผู้ยื่นคำขอแจ้งเปลี่ยนที่อยู่ที่ต้องการให้จัดส่งเอกสารหรือขอยกเลิกคำขอให้ดำเนินการในทำนองเดียวกับ๙.๑ และ ๙.๒๙.๑๒ ตรวจสอบรายงานการชำระภาษีกรณีมีการชำระเงินค่าภาษีรถประจำปีไว้เกินจำนวนที่ต้องชำระจริงให้จัดทำหนังสือตามแบบแนบท้าย แบบที่ ๔ แจ้งให้เจ้าของรถขอรับเงินที่ชำระไว้เกิน ณกองคลัง กรมการขนส่งทางบก พร้อมสำเนาหนังสือแจ้ง กองคลังเพื่อดำเนินการต่อไป๙.๑๓ ในรอบปีภาษีต่อๆ ไปให้จัดทำหนังสือตามแบบแนบท้าย แบบที่ ๒แจ้งผู้ยื่นคำขอที่ธนาคารตกลงดำเนินการตามความประสงค์ ก่อนวันครบกำหนดชำระภาษี ๖๐วัน แล้วดำเนินการตาม ๙.๕ ตามลำดับข้อ ๑๐ให้ศูนย์สารสนเทศสำนักจัดระบบการขนส่งทางบก กรมการขนส่งทางบกเป็นผู้ร่วมประสานและดำเนินการตาม ๙.๖วรรคแรกข้อ ๑๑ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๒๗ มีนาคม พ.ศ. ๒๕๕๑ศิลปชัยจารุเกษมรัตนะอธิบดีกรมการขนส่งทางบก[เอกสารแนบท้าย]๑.กรมการขนส่งทางบก แบบคำขอให้ธนาคารหักเงินจากบัญชีเงินฝากเพื่อชำระภาษีรถประจำปี (แบบแนบท้าย แบบที่ 1)๒.แบบแนบท้าย แบบที่ 2๓.แบบแนบท้าย แบบที่ 3๔.แบบแนบท้าย แบบที่ 4(ดูข้อมูลจากภาพกฎหมาย)ปริยานุช/ผู้จัดทำ๒๙พฤษภาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๘๔ ง/หน้า ๖/๒๐ พฤษภาคม ๒๕๕๑